Možnosť súčasného užívania Imunoru, Sinupretu, Aeriusu a doplnkov vitamínov C, D a magnézia
Dobrý deň, je možné užívať Imunor, Sinupret tbl.,Aerius a doplnky C, D vitamin a magnezium súčasne počas dňa?Samozrejme s odstupom časovým.

Ďakujem.
Dobrý deň,
ďakujeme za Vašu otázku.
Medzi liekmi Aerius, Imunor, Sinupret a vitamínmi C, D a magnéziom nebolo pozorované klinicky významné ovplyvnenie účinku. Ich súbežné užívanie je preto možné bez nutnosti časového odstupu. Problematické môže byť súbežné podávanie horčíka a vitamínu D pri ochorení obličiek, ktoré si vyžaduje dialýzu. V takom prípade je ich užívanie možné iba na základe odporúčania lekára.
Prajem pekný zvyšok dňa.
S pozdravom
PharmDr. Veronika Kiabová